1. **Karta e Organizatës së Kombeve të Bashkuara ka përcaktuar organet qendrore që duhet të bartin veprimtarinë lidhur me të drejtat e njeriut. Këto janë:**
2. Asambleja e përgjithshme; dhe
3. Këshilli Ekonomik e Social.
4. **Cila është procedura e emërimit (zgjedhjes) së Komisarit të Lartë për të Drejtat e Njeriut?**

Komisarin e Lartë për të Drejtat e Njeriut e emëron Sekretari i Përgjithshëm i Kombeve të Bashkuara, por zgjedhjen duhet ta miratoj Asambleja e Përgjithshme, procedurë që është përcaktuar:

1. Për të siguruar ndikimin e anëtarëve të Kombeve të Bashkuara në zgjedhje; dhe
2. Sepse miratimi i emërimit nga Asambleja e Përgjithshme i siguron këtij legjitimitet të caktuar.

Komisari i Lartë zgjedhet për një periudhë 4 vjeçare dhe mund të rizgjedhet vetëm edhe 1 herë.

1. **Deklarata Universale për të Drejtat e Njeriut, është:**
2. Rezolutë e Këshillit të Sigurimit të Organizatës së Kombeve të Bashkuara;
3. Traktat ndërkombëtar;
4. **Rezolutë e Asamblesë së përgjithshme të Organizatës së Kombeve të Bashkuara;** (√)
5. Rezolutë e Kuvendit të Lidhjessë Kombeve;
6. Deklaratë e Komisionit për të Drejtat e Njeriut.
7. **Cilat nga këto të drejta nuk bëjnë pjesë në grupin e të drejtave ekonomike, sociale dhe kulturore:**

* **E drejta për lidhje martese;**
* **Liria nga skllavëria dhe nënshtrimi;**
* **Liria nga burgosja ose paraburgimi arbitrar;**
* *E drejta për të marrë pjesë në jetën kulturore të bashkësisë;* (√)
* **E drejta e pronës;**
* *E drejta në sigurim social .*( √)

Përveç të drejtës për të marrë pjesë në jetën kulturore të bashkësisë dhe tëdrejtës në sigurim socialtë tjerat

nuk bëjnë pjesë në këtë grup.

1. **Çka përmbajnë, si risi, dy paktet për të drejtat e njeriut ( ai për të drejtat civile dhe politike; dhe të drejtat ekonomike, sociale dhe kulturore), në krahasim me Deklaratën Universale për të Drejtat e Njeriut:**

Në krahasim me Deklaratën e Përgjithshme për të drejtat e Njeriut, dy paktet për të drejtat e njeriut përmbajnë si risi të drejtën e popujve për vetëvendosje, me çka përfundoi kundërthënia e madhe në mes të dy ideologjive kundërshtare: qëndrimit të vendeve perëndimore sipas të cilave të drejtat e popujve që kanë lidhje me individë nuk kanë vend në Deklaratën për të Drejtat e Njeriut dhe qëndrimit të vendeve socialiste dhe vendeve në zhvillim, të cilat mbronin qëndrimin se e drejta e vetëvendosjes është kusht ***sine qua non*** për shfrytëzimin e të drejtave të tjera të njeriut.

Paktet përmbajnë dispozita për mbrojtjen e të drejtave të pakicave.

Sipas parimit të Vetëvendosjes çdo popull ka të drejtë të përcaktojë lirisht pozitën e vet politike; të kujdeset për zhvillimin ekonomik, shoqëror dhe kulturor, si dhe të disponoj lirisht me pasuritë dhe burimet e veta natyrore.

1. **Kompetencat e Komitetit për të Drejtat e Njeriut:**

Komiteti për të Drejtat e Njeriut ka kompetenca mjaftë të gjera.

1. Komiteti është kompetent që të shqyrtojë raportet që i parashtrojnë shtetet për masat që kanë miratuar për të vënë në jetë të drejtat e njohura me këtë Pakt, për përparimin që është arritur në shfrytëzimin e këtyre të drejtave, si dhe (në qoftë se është e nevojshme) për faktorët dhe vështirësitë që ndikojnë në sendërtimin e dispozitave të paktit në jetë.
2. Komiteti është kompetent që të pranojë dhe të shqyrtojë parashtresat në të cilat një shtet kontraktues nuk i përmbush obligimet e tij sipas këtij Pakti. Kjo kompetencë shtrihet vetëm në shtete që kanë deklaruar se pranojnë kompetencën e këtillë të Komitetit.
3. Komitetit i është dhënë kompetenca që të pranojë dhe të shqyrtojë parashtresat e individëve me të cilat konfirmojnë se janë viktima të cenimit të cilësdo të drejtë nga Pakti. Këtë të drejtë e kanë vetëm shtetasit e shteteve që e kanë miratuar paktin dhe që janë palë të Protokollit Opcional në Paktin Ndërkombëtar për të Drejtat Civile dhe Politike.
4. **Në kuptim të shqyrtimit të ankesave apo parashtresave individuale, cili është dallimi thelbësorë në mes të Gjykatës Evropiane për të Drejtat e Njeriut dhe Gjykatës Ndëramerikane për të Drejtat e Njeriut:**

Në Gjykatën Evropiane për të Drejtat e Njeriut në kuptim të shqyrtimit të ankesave dhe parashtresave individuale, individët dhe grupet e individëve nuk mund të paraqiten drejtpërsëdrejti në Gjykatë, mirëpo ekziston mundësia që një individë të dalë tërthorazi para Gjykatës (nëpërmjet Komisionit), dhe ankesa individuale e bërë Komisionit të fitojë epilogun e fundit në gjykatë, meqenëse Komisionit i është dhënë e drejta për të paraqitur kontestin para gjykatës. Vendimi i gjykatës është defenitiv dhe për përmbushjen e tij kujdeset Komiteti i Ministrave i Këshillit të Evropës.

Ndërsa Gjykata Ndëramerikane për të Drejtat e Njeriut është “organ gjyqësor autonom”. Gjykata është kompetente të zgjidhë mosmarrëveshjet dhe të japë mendimin këshillëdhënës (konsultativ).

Konventa përcakton se vetëm shtetet palë dhe Komisioni mund t’i parashtrojnë rastet Gjykatës. Individët nuk mund t’i parashtrojnë rastet Gjykatës (nuk posedojnë *ius standi* para gjykatës). Ky vendim është marrë ngase shumica e shteteve janë deklaruar se nuk janë të gatshme të pranojnë të drejtën e individëve t’i drejtohen Gjykatës. Vendimi i Gjykatës është “definitiv dhe i pa apelueshëm”.

1. **Derisa Konventa Evropiane për të Drejtat e Njeriut, në thelb, garanton të drejtat që i përkasin grupit të të drejtave civile dhe politike,**
2. **Cili instrument ligjor evropian siguron mbrojtjen e të drejtave ekonomike dhe sociale, dhe**
3. **Çka është specifikë e këtij instrumenti:**

Mbrojtjen e të drejtave ekonomike dhe sociale e bënë Komiteti për të Drejtat, ndërsa si specifik e këtij instrumenti është se këtë të drejtë e kanë vetëm shtetasit e shteteve që kanë miratuar paktin.

1. **Elementet thelbësore për përkufizimin e pakicave (*të paktën tri)*, sipas Gjykatës së Përhershme Ndërkombëtare të Drejtësisë *(rastet e komunitetit greko – bullgare (1930) dhe të shkollave të pakicave në Shqipëri (1935):***

Sipas Gjykatës pakicë është:

1. Grupi i veçantë;
2. Pakica reale (e vërtetë);
3. Grupi racor, fetar ose gjuhësor i ndryshueshëm nga shumica;
4. Grupi që e karakterizon ndjenja e solidaritetit; dhe
5. Grupi që dëshiron t’i ruaj karakteristikat dalluese.
6. **Kuptimi (përmbajtja) dhe qëllimi i të drejtës humanitare:**

E drejta humanitare përbëhet nga “rregullat juridike ndërkombëtare, të krijuara me traktate ose me zakone, qëllim specifik i të cilave është zgjidhja e problemeve humanitare që shfaqen drejtpërsëdrejti nga konfliktet e armatosura të karakterit ndërkombëtar dhe jondërkombëtar dhe të cilat, për arsye humanitare, i kufizojnë të drejtat e palëve në konflikt që të përdorin metodat dhe mjetet sipas zgjedhjes së tyre, ose që mbrojnë personat dhe pronën që është ose mund të afektohet me konflikt.

1. **“Katër liritë esenciale të njeriut,” sipas Franklin D. Roosvelt (Ruzvelt):**
2. Liria e fjalës dhe e të shprehurit;
3. Liria e Besimit;
4. Liria nga Mjerimi; dhe
5. Liria nga Frika.
6. **Detyrat kryesore të Komitetit Special për Dekolonizim:**
7. Të monitoronte implementimin e deklaratës për dhënien e pavarësisë vendeve dhe popujve koloniale;
8. Të informonte Këshillin e Sigurimit për të gjitha zhvillimet në territor që përfshinte deklarata, që mund të rrezikonin paqen dhe sigurinë ndërkombëtare; dhe
9. Të vendoste kur një territor bëhej i pavarur.
10. **Funksioni kryesor i Komisarit të Lartë Për të Drejtat e Njeriut:**

Funksioni kryesor i tij është përparimi i respektimit të përgjithshëm për zbatimin e të gjitha të drejtave të njeriut që është “interes i përgjithshëm i ligjshëm i Bashkësisë Ndërkombëtare”.

1. **Cilat nga këto të drejta nuk bëjnë pjesë në grupin e të drejtave civile dhe politike:**

* *Liria nga skllavëria dhe nënshtrimi*; (√)
* *Liria nga burgosja ose paraburgimi arbitrar;*  (√)
* *E drejta për lidhje martese;* (√)
* **E drejta për të marrë pjesë në jetën kulturore të bashkësisë**;
* *E drejta e pronës;* (√)
* **E drejta në sigurimin social.**

Përveç të drejtës për të marrë pjesë në jetën kulturore të bashkësisë dhe tëdrejtës në sigurim socialtë tjerat

bëjnë pjesë në këtë grup.

1. **Dallimi – në kuptim të kompetencës – në mes të *Komitetit për të Drejtat e Njeriut* dhe *Gjykatës Evropiane për të Drejtat e Njeriut:***

Komiteti për të Drejtat e Njeriut ka kompetenca të gjera përkitazi me respektimin e dispozitave të Paktit, ndërsa Gjykata Evropiane për të Drejtat e Njeriut ka kompetencë shqyrtimin e çdo rasti që i referohet interpretimit apo zbatimit të Konventës, të cilën ia parashtrojnë palët kontraktuese, përkatësisht shtetet, shtetasit që u janë shkelur të drejtat nga Konventa ose Komisioni Evropian për të Drejtat e Njeriut.

1. **Procedura e zgjedhjes së Gjykatësve Evropian për të Drejtat e Njeriut (kush, dhe me çfarë procedure, i zgjedh gjykatësit?):**

Gjyqtarët i zgjedh Asambleja Parlamentare e Këshillit të Evropës nga radhët e kandidatëve që i nominojnë palët e larta kontraktuese, që gëzojnë autoritet të lartë dhe që kanë kualifikime të nevojshme për të kryer funksionet e larta gjyqësore ose që janë ekspert të njohur të drejtësisë. Mandati i tyre zgjat 9 vjet dhe mund të rizgjedhen. Në vitin 1994 mandati i gjyqtarëve shkurtohet për 6 vjet.

1. **Cili nga instrumentet në vijim përmban dispozitë që në mënyrë shprehimore u referohet dhe/ose garanton të drejtat e pakicave:**
2. Karta e Organizatës së Kombeve të Bashkuara;
3. Deklarata Universale për të drejtat e Njeriut;
4. Pakti Ndërkombëtar për të Drejtat Civile dhe Politike;
5. Pakti ndërkombëtar për të Drejtat Ekonomike, Sociale dhe Kulturore;
6. **Konventa Evropiane për të Drejtat e Njeriut dhe Liritë Themelore.** (√)
7. **Konventa Ndërkombëtare për Parandalimin dhe Dënimin e Aparteidit është miratuar nga:**
8. Komiteti special kundër aparteidi;
9. **Asambleja e Përgjithshme e Kombeve të Bashkuara;** (√)
10. Këshilli i Sigurimit të Kombeve të Bashkuara;
11. Këshilli i Evropës;
12. Komisioni Evropian.
13. **E drejta për *vetëvendosje të jashtme* u takon:**
14. **Secilit individ;**
15. **Pakicave fetare;**
16. **Kombësive*;***
17. ***Popujve;***  (√)
18. **Grupeve ideologjike.**
19. **Konventa Ndërkombëtare për Ndalimin dhe Dënimin e Krimit të Aparteidit përcakton se në planin ndërkombëtar, penalisht janë përgjegjës personat, anëtarët e organizatave dhe të institucioneve dhe përfaqësuesit shtetëror të cilët:**
20. Kanë kryer, kanë marrë pjesë, kanë nxitur drejtpërdrejtë ose kanë përgatitur kryerjen e akteve; dhe
21. Kanë ndihmuar, nxitur ose bashkëpunuar në kryerjen e krimit të aparteidit.
22. **Në nivel ndërkombëtar, janë miratuar një sërë aktesh për mbrojtjen e të drejtave të refugjatëve. Ju lutem numëroni instrumentet kryesore ligjore ndërkombëtare që kanë të bëjnë me refugjatë:**
23. Protokolli i Hagës;
24. Konventa për statusin e refugjatëve; dhe
25. Protokolli për statusin e refugjatëve.
26. **Pavarësisht dallimeve që mund të gjenden në instrumente të ndryshme ligjore ndërkombëtare apo rajonale, megjithatë ka disa cilësi të përbashkëta që i karakterizojnë personat të cilët konsiderohen refugjatë. Cilat janë këto cilësi ?**

Cilësi e përbashkët e të gjithë personave që konsiderohen refugjatë janë:

1. Se kanë nevojë të ngutshme për mbrojtje dhe ndihmë ndërkombëtare;
2. Se janë jashtë vendit të tyre; dhe
3. Se kanë frikë nga ndjekja, prandaj nuk janë në gjendje ose nuk dëshirojnë t’u drejtohen autoriteteve të tyre për ndihmë.
4. **Sipas Konventës së Havanës për Azilin, ku mund të jepet azili diplomatik ?**

Konventa e Havanës për Azilin, në nenin 1 dhe 2, përcakton shprehimisht se Azili diplomatik mund të jepet:

* Në legata;
* Në anije luftarake;
* Në kampe ushtarake, dhe
* Në aeroplan ushtarakë.

1. **Ku konsiston dallimi kryesor në mes të azilit territorial dhe azilit diplomatik ?**

Dallimi kryesor ndërmjet azilit territorial dhe atij diplomatik ka të bëjë me vendin ku jepet azili.

*Azili territorial* bëhet efektiv kur një person arrin në territorin e shtetit tjetër ku kërkon strehim ose kur të ketë dalë jashtë kufijve të juridiksionit të shtetit të tij.

Ndërsa, *Azili diplomatik* konsiston në lejimin e hyrjes dhe të qëndrimit në lokalet e misionit diplomatik, personit të ndjekur ose të rrezikuar.

1. **Konventa për Pengimin dhe Dënimin e Krimit të Gjenocidit, sikundër dhe Pakti Ndërkombëtar për të Drejtat Civile dhe Politike:**
2. **Krijon detyrime për të gjitha shtetet anëtare të Kombeve të Bashkuara**; (√)
3. Krijon detyrime vetëm për shtetet palë;
4. Është instrument ligjor jo detyrues;
5. Shtetet, në mënyrë individuale, mund të zgjedhin vullnetarisht nëse duan apo jo të zbatojnë dispozitat e konventës.

1. **E drejta për vetëvendosje, në planin ndërkombëtar, konsiston në:**
2. Të drejtën e popujve ose kombeve për shkëputje ose për formimin e shtetit të pavarur;
3. Të drejtën e popujve ose kombeve për shkëputje me qëllim të bashkimit me një shtet tjetër; dhe
4. Të drejtën e popujve ose kombeve për bashkim me shtetin në kuadër të të cilit kanë qenë edhe më parë.
5. **Dallimet thelbësore në mes të konceptit leninian dhe wilsonian (apo sovjetik dhe amerikan) të vetëvendosjes. Diskuto:**

Dallimi në mes të konceptit të Leninit dhe Wilsonit të vetëvendosjes konsiston në atë që:

* Derisa *Lenini* ftonte për çlirimin e mëtejshëm të popujve nën sundimin kolonial,
* *Wilsoni* të drejtën e popujve kolonial për vetëvendosje e vendos në varshmëri nga interesat perëndimore.

Ky koncept dallon edhe nga një aspekt tjetër i rëndësishëm; kështu:

* Dersia *Lenini* angazhohej për pranimin e së drejtës së vetëvendosjes deri në shkëputje dhe formim të shtetit të pavarur;
* Koncepti *wilsonian* përpiqet që të drejtën e vetëvendosjes ta ngushtojë në të ashtuquajturën “vetëvendosje të brendshme”, në bazë të së cilës populli ka të drejtë të përcaktojë rregullimin e vet shoqëror dhe politik, por jo edhe të vendos për statusin e vet ndërkombëtar.

1. **Konventa Ndërkombëtare për Eliminimin e të Gjitha Formave të Diskriminimit Racial është miratuar nga:**
2. Këshilli Ekonomik dhe Social;
3. **Asambleja e Përgjithshme e Kombeve të Bashkuara**; (√)
4. Këshilli i Sigurimit i Kombeve të Bashkuara;
5. Këshilli i Evropës;
6. Komiteti Special kundër Diskriminimit Racial.
7. **Konventa Ndërkombëtare për Ndalimin dhe Dënimin e Krimit të Aparteidit, e kualifikon aparteidin si krim** *KUNDËR NJERËZIMIT* **.**
8. **Çka nënkuptohet me parimin e ndalimit të dëbimit të refugjatëve:**

Parimi i ndalimit të dëbimit në përgjithësi mund të funksionoj vetëm po qe se ekziston “solidariteti ndërkombëtar”, që përmendet në disa akte ndërkombëtare.

1. **Sipas Konventës për Pengimin dhe Dënimin e krimit të Gjenocidit, cilat janë aktet e dënueshme ?**
2. Gjenocidi;
3. Konspiracioni (marrëveshja) për të kryer gjenocid;
4. Nxitja e drejtpërdrejt dhe publike për të kryer Gjenocid; dhe
5. Pjesëmarrja në kryerje të Gjenocidit.
6. **Në të drejtën humanitare, ekzistojnë rregulla për mbrojtjen e kategorive të caktuara të personave në konflikte të armatosura, që në literaturën e të drejtës ndërkombëtare shpesh njihen me emrin “viktima lufte”. Në përgjigjen tuaj, ju lutem tregoni se kush bën në grupin e personave të mbrojtur:**

* Të plagosurit;
* Të sëmurët;
* Anijethyerit;
* Robërit e luftës; dhe
* Popullsia civile;

1. **Kuptimi i “parimit kombëtar” të së drejtës për vetëvendosje:**

Përpjekja për organizimin e bashkësisë ndërkombëtare mbi bazën e respektimit të aspiratave kombëtare formulohet dhe futet në teorinë e së drejtës ndërkombëtare nëpërmjet “parimit kombëtar”, sipas të cilit shteti duhet të përputhet me kombin, ngase kombi është “shoqëri natyrore e njerëzve me territor, origjinë, zakone dhe gjuhë të përbashkët që formojnë një bashkësi jetësore dhe koshiencën sociale”. Sipas këtij parimi çdo komb ka te drejtat në shtetin e vet sovran dhe të drejtën të vendosë lirisht për fatin e vet, për çka shpejt fiton njohje në të drejtën ndërkombëtare pozitive dhe luan një rol të rëndësishëm për afro një shekull në jetën ndërkombëtare.

1. **Çka nënkuptoni me termin Diskriminim?**

Termi Diskriminim rrjedh nga gjuha latine *discriminio,diskriminare* dhe ka kuptimin e ndarjes, dallimin, trajtimin në mënyrë të ndryshme, i kufizimit të të drejtave, ose të vendosjes së pabarazisë.

Termi Diskriminim përdoret për të shënuar trajtimin e padrejtë ose mohimin e privilegjeve normale të personave për shkak të racës, seksit, kombësisë ose fesë. Me diskriminim nënkuptohet dallimi qëllimkeq në trajtim të individëve, grupeve racore, etnike ose të popujve.

Në marrëdhënie ndërkombëtare me diskriminim nënkuptohet trajtimi i ndryshëm i shteteve ose i shtetasve të tyre me ç'gjë kufizohen ose nuk njihen të drejtat e disa subjekteve e në po të njëjtën kohë, ato i pranohen dhe zbatohen ndaj subjekteve të tjerë.

1. **Cilat janë kriteret kryesore që duhet pasur parasysh për përcaktimin e pakicave?**

Kriteret kryesore për përcaktimin e pakicave mund të sistemohen në dy grupe:

Kritere objektive, dhe

Kritere subjektive.

Në grupin e parë të kritereve për përcaktimin e pakicave rregullisht përmendet se pakicat janë:

1. Grupe të veçanta,
2. Madhësia numerike,
3. Pozita jo dominante, dhe
4. Shtetësia e shtetasit.

Grupin e dytë ose kriterin subjektiv e bënë dëshira e anëtarëve të grupit që t’i ruajnë karakteristikat e veta.

Kriteri i tretë për definimin e pakicave që e përmbajnë të gjitha definicionet është pozita e tyre jo dominuese në raport me pjesën tjetër të popullsisë.

1. **Gjykatësit e Gjykatës Evropiane për të Drejtat e Njeriut, i zgjidh:**
2. Asambleja e Përgjithshme e Këshillit të Evropës nga një listë prej tre kandidatëve që ka propozuar Pala;
3. Vetë Shteti Palë;
4. Asambleja parlamentare e Këshillit të Evropës nga një listë prej jo më shumë se dy kandidatëve;
5. Gjykata Evropiane për të Drejtat e Njeriut nga një listë prej tre kandidatëve që ka propozuar Pala.
6. **Pakti Ndërkombëtar për të Drejtat Ekonomike, Sociale dhe Kulturore, njëjtë si Konventa Ndërkombëtare për Eliminimin e të gjitha formave të Diskriminimit Racial:**
7. ***Krijon detyrime për të gjitha shtetet anëtare të Kombeve të Bashkuara***; (√)
8. Krijon detyrime vetëm për shtetet palë;
9. Është instrument ligjor jo detyrues;
10. Shtetet në mënyrë individuale mund të zgjedhin vullnetarisht nëse duan apo jo të zbatojnë dispozitat e konventës.
11. **Cilat veprime paraqesin Aparteid sipas Konventës për Ndalimin dhe Dënimin e Krimit të Aparteidit?**

Sipas konventës Ndërkombëtare për Ndalimin dhe Dënimin e Krimit të Aparteidit, me shprehjen “krim i aparteidit” nënkuptohen veprimet jo humane që kanë si qëllim vendosjen dhe ruajtjen e dominimit të personave të një grupi racor dhe shtypja e tyre sistematike.

1. **Numëro së paku katër nga Parimet e Nurembergut të përpiluara nga Komisioni i të Drejtës Ndërkombëtare?**
2. Çdo person që kryen ndonjë akt i cili është krim sipas së drejtës ndërkombëtare, është përgjegjës dhe i nënshtrohet ndëshkimit.
3. E drejta ndërkombëtare nuk parasheh dënim për ndonjë akt i cili është krim sipas së drejtës ndërkombëtare, nuk e liron personin i cili e ka bërë atë akt nga përgjegjësia sipas kësaj të drejte.
4. Secili person i cili ka bërë një akt që është krim sipas së drejtës ndërkombëtare, ka vepruar si shef i shtetit ose funksionar i qeverisë, nuk e liron atë nga përgjegjësia sipas së drejtës ndërkombëtare.
5. Personi i cili ka vepruar sipas urdhrit të qeverisë ose eprorit nuk e liron nga përgjegjësia, sipas të drejtës ndërkombëtare, nëse ka pasur mundësi të zgjedhjes morale.
6. Cilido person i akuzuar për krime, sipas të drejtës ndërkombëtare, ka të drejtë në gjykim fer.
7. Krimet që i shtrohen dënimit, sipas të drejtës ndërkombëtare, janë krime kundër paqes, krimet e luftës dhe krimet kundër njerëzimit.
8. Pjesëmarrja në cilëndo nga krimet e përmendura në pikën 6 është krim kundër së drejtës ndërkombëtare.
9. **Pakti për të Drejtat Civile dhe Politike:**
10. Është dokument deklarativ që nuk ka karakter detyrues;
11. Krijon detyrime vetëm për shtetin palë;
12. Krijon detyrime për të gjitha shtetet anëtare në Kombet e Bashkuara;
13. Krijon detyrime vetëm për shtetet anëtare të Këshillit të Evropës.
14. **Procedura e zgjedhjes së gjykatësit në gjykatën ndëramerikane?**

Gjykata ndëramerikane për të drejtat e njeriut përbëhet prej 7 gjyqtarëve të zgjedhur në cilësi individuale nga radha e juristëve me autoritet më të lartë moral dhe aftësi të njohura në fushën e të drejtave të njeriut dhe që posedojnë kualifikimet për ushtrimin e funksioneve më të larta gjyqësore (neni 52 – Konventa Amerikane për të drejtat e njeriut). Gjyqtar mund të zgjedhet çdo shtetas i cilit do shtet anëtar të OSHA. Shtetet anëtare mund të propozojnë deri në tre kandidatë nga radha e shtetasve të vet ose të shteteve të tjera anëtare të Organizatës, por në këso raste njëri nga tre kandidatët nuk duhet të jetë shtetas i shtetit që propozonin (neni 53). Gjyqtarët zgjedhen për një periudhë 6 vjeçare dhe mund të rizgjedhen vetëm një herë (neni 54).

1. **Të drejtat e pakicave?**

Sipas dokumentit të mbledhjes së Kopenhagës (29 Qershor 1990) të drejtat e pakicave janë: të drejtën për tu shprehur, të ruajnë e të zhvillojnë identitetin etnik, kulturor, gjuhësor ose fetar dhe ta ruajnë e ta zhvillojnë kulturën e vet në çdo aspekt dhe të jenë të lirë nga çfarëdo përpjekje për asimilim, ata kanë të drejtë të përdorin gjuhën amtare, si privatisht ashtu edhe publikisht, të krijojnë dhe të mbajnë institucione, organizata dhe shoqata vetjake arsimore, kulturore e fetare, të krijojnë dhe të mbajnë kontakte ndërmjet vete brenda shtetit, si dhe qytetarët e shteteve tjera me të cilët kanë origjinë kombëtare, trashëgimi kulturore ose besim fetar e të përbashkët.

1. **Kush e miratoi deklaratën e të Drejtave të Njeriut?**

Këtë deklaratë e miratoi Kuvendi Kombëtar Francez me 26 Gusht 1789, sipas së cilës njerëzit lindin dhe rrojnë të lirë dhe të barabartë me të drejta.

Me 10 Dhjetor 1948 Asambleja e Përgjithshme e kombeve të bashkuara e miratoi Deklaratën e përgjithshme për të drejtat e njeriut nga 48 shtete.

1. **Gjykata evropiane për të drejtat e njeriut?**

Është krijuar me 21 Janar 1959, ka po aq gjyqtar sa ka anëtar Këshilli i Evropës, nga të cilët asnjë shtet nuk mund të ketë më shumë se një shtetas të vetin.

1. **Sistemi Afrikan?**

Deklarata Afrikane e të drejtave të popujve të Unionit Afrikan është bërë në vitin 1981. Në këtë deklaratë bëhet garantimi i të drejtave individuale dhe kolektive. Karakteristikë e kësaj është se përmban 3 të drejta: Civile, ekonomike sociale, politike dhe kulturore si dhe kolektive.

1. **Karakteristikat e Pakicave?**

Karakteristikat e pakicave janë: karakteristikat etnike, fetare ose gjuhësore të ndryshme nga pjesa tjetër e popullsisë, si dhe të jenë të prirur për të ruajtur kulturën, traditat, fenë ose gjuhën e tyre.

1. **Si emërohet gjyqtari në Gjykatën evropiane?**

Gjyqtarët zgjedhen nga Asambleja Parlamentare e Këshillit të Evroës nga rradhët e kandidatëve që i dominojnë palët e larta kontraktuese, që gëzojnë autoritet të lartë dhe që kanë kualifikime të nevojshme për të kryer funksionet e larta gjyqësore ose që janë ekspertë të njohur të drejtësisë. Gjyqtarët marrin pjesë në Gjykatë në cilësi personale. Mandati i tyre zgjat 6 vjet dhe mund të rizgjidhen. Mandati i përfundon kur i mbush 70 vjet. Ai nuk mund të shkarkohet nga detyra përpos përpos kur gjyqtarët tjerë vendosin me 2/3 e votave.

1. **Detyrat kryesore të komisionit të së drejtës Ndërkombëtare?**
2. Zhvillimi progresiv i propozimeve për konventat për fushat të cilat ende nuk janë rregulluar me të drejtën ndërkombëtare,
3. Kodifikimi.
4. **Dhoma e madhe e Gjykatës Evropiane për të drejtat e njeriut shqyrton?**
5. Ankesat ndërshtetërore me të cilat një palë i tërheq vërejtjen Gjykatës me çfarëdo shkelje,
6. Rastet të cilat ia kalojnë Dhomat,
7. Rastet të cilat kanë të bëjnë me kërkesën e një pale pas vendimit të Dhomës,
8. Aplikimet individuale.
9. **Karta e OSHA- së?**

Është miratuar më 1948 në Bogota kur e nënshkruan përfaqësuesit e gjitha 23 shteteve amerikane.